Sacrosancte Dei ecclesie Sancti Vincentii Matiscensis, cui Maimbodus episcopus preest. Ego Walterius, in advocationem nepotis mei Huberti qui in pueritia est, dono ad ipsam casam Dei mansum unum cum superposito et vinea, in pago Matisconense, in villa Ciciaco. Terminatur a mane via publica, a medio die ad ipsum Humbertum, a sero Sancti Jangulfi, a circio Bononi; infra isto termino, ipsum curtilum dono ad ipsam casam Dei, in stipendia fratrum, eo tenore ut quamdiu ipse Humbertus advixerit teneat et possideat, et in censum annis singulis, in festivitate Sancti Vincentii, semodium vini persolvat. Si quis hoc contradixerit auri unciam componat. S. Walterii. S. Engelardi. S. Adalardi. S. Manugaudi. S. Drogonis. Hactum est hoc tempore Hludovici regis.